تفرݣيعات د لمرصا د بيروت 2020، هي تتابع، فـ4 غشت 2020 جوايه 6 د لعشية، ديال جوج تفرݣيعات وقعو ف لمرصا د بيروت ف لوبنان. تفرݣيعة تانية تسببات ف ضرر بشري ؤمادي كبير. قبل تفرݣيعات كان لقتيصاد لوبناني ف حالة د لأزمة، حيت لحوكومة مقدراتش تخلص لكريديات لي عليها، ؤطاحت لقيمة د ليرة، ؤ طلع معدل لفقر ب كتر من 50%. فـ23 شتنبر 2013 ، واحد لباطو د سلعة، إم ڤي غوسوس، بضراپو د مولدوڤا كان غادي من باتومي (جورجيا) ل بيرا (موزامبيق)، ؤ هاز معاه 2750 طن من نترات لأمونيوم. ف طريق ديالو، ضطر يوقف ف لمرصا د بيروت ب سباب مشاكل ف لموطور. مورما قلبوه ناس د لمرصا، لقاو بيلا غوسوس ماصالحش باش يمشي ف لبحر، ؤ منعوه باش يكمل طريقو. لباطو كان فيه تمنية د لؤكرانيين ؤ روسي واحد ، ؤ مورما تدخل لقنصل د ؤكرانيا، خمسة د لؤكرانيين رجعو لبلادهم، ؤ خلاو ربعا منهوم معا لباطو. مول لباطو، بزناس روسي عايش ف قبرص إݣور ݣريشوشكين، طاح ف لإفلاس ، ؤ هادوك لي كانو كاريينو مابقاوش مهتمين بيه، داكشي علاش لباطو تخلا عليه مولاه.